**FARSKÉ OZNAMY – filiálky NEMČICE / Farnosť Topoľčany**

**17. nedeľa v cezročnom období**

(26.7. – 1.8.2020)

▪ **Sv. omše v týždni a ich úmysly:**

*Piatok*: 18.00 h. + Rodina Mináriková, Hanová a vnuk Vladimír

*Nedeľa*: 9.00 h. Za zdravie a Božie požehnanie pre jubilantky

▪ **Liturgický kalendár:**

*Pondelok*: Sv. Gorazda a spoločníkov, spomienka

*Streda*: Sv. Marty, spomienka

*Štvrtok*: Bl. Zdenky Cecílie Schelingovej, panny a mučenice

*Piatok*: Sv. Ignáca z Loyoly, kňaza

*Sobota*: Sv. Alfonza Máriu de Liguori, biskupa a učiteľa Cirkvi

*Nedeľa*: 18. nedeľa cez rok (*Porciunkula*)

▪ V pondelok 27. júla 2020 o 18.00 hod. je vo Farskom kostole sv. Ladislava a Gorazda v Topoľčanoch na Mravenisku slávnostné požehnanie novej mozaiky, krstiteľnice a ambony. Slávnostné požehnanie liturgicky vykoná generálny vikár Nitrianskej diecézy Mons. Peter Brodek. Miestny pán farár – páter Robert srdečne záujemcov pozýva na túto slávnosť.

▪ V sobotu 1. augusta 2020 sa po rannej sv. omši, ktorá je o 8.00 h. vo farskom kostole v Topoľčanoch uskutoční *Mariánske večeradlo*. Srdečne záujemcov pozývame!

▪ Mailom, ktorý nám prišiel do farnosti, ste pozvaní (za dodržania náležitých opatrení) na letný koncert, ktorý sa uskutoční v Sádku v sobotu 1.8.2020 o 18:00, kde sa predstaví súbor Lettere amorose, venujúci sa hudbe ranného baroka. V prípade priaznivého počasia sa koncert uskutoční pred kostolom v Sádku.

▪ V nedeľu 2. augusta z príležitosti *Porciunkuly* možno vo všetkých farských, katedrálnych a františkánskych kostoloch získať za obvyklých podmienok úplne odpustky.

▪ V nedeľu 2. augusta sa taktiež uskutoční pešia púť na Mechovičku, na ktorú Vás organizátori srdečne pozývajú. Odchod bude o 7:00 hod. od kostola Nanebovzatia Panny Márie v Topoľčanoch.

▪ Farská charita bl. sestry Zdenky a Občianske združenie Nádej Topoľčany organizuje tradičnú prázdninovú Zbierku školských pomôcok . Pomôcky môžete priniesť  od 27.júla do 14. augusta do Family centra (budova vedľa fary) v pondelok, stredu a piatok od 16.30 do 18.00 hod.

▪ Všetkým dobrodincom srdečne a úctivo ďakujeme za milodary venované na generálnu opravu organa v Nemčiciach a vyslovujeme im úprimné Pán Boh zaplať a odmeň!